b'\n_START_ARTICLE_\nProsopocoilus (Psalidoremus) dissimilis\n_START_SECTION_\nUtseende\n_START_PARAGRAPH_\nEn middelsstor til stor (hannene 25-79 millimeter), avlang, matt r\xc3\xb8dbrun til svart hjortebille. Store hanner har kraftige, lange, krumme kjever med 5-6 tenner i den ytre delen, hos mindre hanner er kjevene sigd- eller knivformede. Kjevene er nedoverb\xc3\xb8yde sett fra siden. Hodet har et opph\xc3\xb8yd "\xc3\xb8yenbryn" over hvert antennefeste, pannen foran er bredt, U-formet innbuktet med et noks\xc3\xa5 stort, trekantet framspring i midten. Antennene har en tre-leddet vifte. Pronotum er betydelig bredere enn langt, rundet. Hunnen er mindre, bredere og blankere enn hannen, brunsvart, uten forst\xc3\xb8rrede kjever. Hodet er grovt og kraftig punktert, dekkvingene er tett punkterte med antydning til opph\xc3\xb8yde ribber.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer. Utviklingen tar trolig ett \xc3\xa5r. De voksne billene drikker gjerne sevje fra tr\xc3\xa6r.\n_START_SECTION_\nUtbredelse\n_START_PARAGRAPH_\nArten er utbredt i Japan.'